عاوزه ابطل اسمع اغاني ومش عارفه مع العلم انا مكنتش بطيقها ولا بحبها خالص .مش عارفه ايه ال حصل خلاني احبها كدا وكل ما احاول اني مسمعش ارجع تاني ...اعمل ايه . !!
الإحلال ، ثم الاستبدال.  أي عادة نكتسبها بتكون عبارة عن مجموعة ارتباطات ذهنية مع بعض ، بنحصل على مكافأة نفسية كل مرة بنلجأ فيها للأغاني لغاية ما ترتبط في دماغنا بالبهجة أو الراحة النفسية ، وبعدين تتحول لنوع من الإدمان مالوش علاقة لا ببهجة ولا يحزنون. المهم : دلوقتي هنعمل مكافأة عن كل يوم بلا أغاني ، وهنقرر نمتنع معًا ، تمام؟ بعد أسبوعين مثلًا المفروض يكون الأيام اللي مفيهاش أغاني أكتر من الأيام اللي فيها.  فنقوم حاطين عقوبة عن كل يوم فيه أغاني ، مع إصرار على الامتناع بقى المرة دي.  في الأسبوعين الأولانيين : هنلتزم - ولو بإرغام النفس - بسماع وقراءة القرآن بشكل يومي ثابت ، وليكن صفحة مثلًا قراءة ، ونصف ساعة سماع.  ونزود الورد في الأسبوعين اللي بعدهم.  وهكذا : إحلال ، ثم استبدل.  نزود الأذكار ونقلل الأغاني ، نملا وقت الفراغ بأنشطة الودن فيها مشغولة ، بترغي مع صاحبتك ، مع أمك ، أي حاجة حتى لو بتدخل في تضييع الوقت. لو أنت صادقة فعلًا في إرادة التخلص ، بعد شهر أو شهر وشوية هتكوني مش بتسمعي أغاني خالص.